ธปท.เรียกถก “แบงก์พาณิชย์” พรุ่งนี้! สั่งยกเครื่องรับมือ “ระบบล่ม”
ธปท.เรียกถก “แบงก์พาณิชย์” พรุ่งนี้! สั่งยกเครื่องรับมือ “ระบบล่ม”
4 ก.ย. 2561

สืบเนื่องจากเมื่อวันที่ 31 ส.ค.ที่ผ่านมา เกิดเหตุระบบธนาคารออนไลน์ของหลายธนาคารขัดข้อง ทำให้การเข้าใช้ผ่านเว็บและมือถือเป็นไปได้ยาก หรือมีปัญหายอดเงินในบัญชีไม่ตรง
โดยนายวิรไท สันติประภพ ผู้ว่าการธนาคารแห่งประเทศไทย ออกมาชี้แจงว่า ปัญหาที่เกิดขึ้นดังกล่าวไม่ใช่ปัญหาของระบบกลางการโอนเงิน แต่เป็นปัญหาของธนาคารบางแห่ง และได้กำชับธนาคารพาณิชย์ที่มีปัญหาให้เร่งแก้ปัญหา ยกระดับมาตรการแก้ปัญหา รวมทั้งความสามารถการรองรับการทำธุรกรรมที่เพิ่มมากขึ้น
ล่าสุดมีการรายงานว่า ในวันที่ 5 ก.ย.นี้ นายวิรไท ได้เรียกสถาบันการเงินซึ่งประกอบด้วยชมรมไอที สมาคมธนาคารไทย และบริษัท เนชั่นแนล ไอทีเอ็มเอ๊กซ์ เข้าหารือปัญหาที่ระบบไอทีของธนาคารมีปัญหาขัดข้อง ซึ่งแม้ปัญหาเกิดเพียงระยะสั้น แต่กระทบกับความน่าเชื่อถือ จำเป็นต้องพูดคุยปัญหา วิเคราะห์ผลกระทบ และแนวทางแก้ไขเพื่อไม่ให้เกิดขึ้นอีก